Innhold

1	Hensikt	1

2	Målgruppe og avgrensning	1

3	Definisjoner	1

4	Ansvar	1

5	Kompetanse	1

6	Bruk av blodskap på klinikk/avdeling	1

7	Retur av blodposer til AIT	2

8	Renhold av blodskap	2

9	Endringslogg prosedyre	2

10	Referanser	2

Hensikt

Beskrive bruk av Blodskap, til erytrocyttkonsentrat og fullblod (og ev. plasma), plassert utenfor Avdeling for immunologi og transfusjonsmedisin.

Målgruppe og avgrensning

Kun avdelinger med skriftlig avtale med Avdeling for immunologi og transfusjonsmedisin kan ha blodskap på klinikk/avdeling. Denne prosedyre gjelder alle som jobber med blodskap og blodprodukt, i tillegg til 1.2.12-01 Transfusjon.

Definisjoner

AIT: Avdeling for immunologi og transfusjonsmedisin

Blodskap: Spesielt skap egnet til oppbevaring av blodprodukter med lagringstemperatur på 4°C ±2°C.

Ansvar

Viktige betingelser for å kunne ha blodskap på klinikk/avdeling er beskrevet i avtalen, sammen med ansvarsfordeling mellom klinikk/avdeling og AIT.

Kompetanse

Kun kvalifisert personal iht. HBE, LK, AIT, Blodskap på klinikkavdeling skal bruke blodskap.

Bruk av blodskap på klinikk/avdeling

Blodprodukter skal til enhver tid lagres etter gjeldende retningslinjer gitt i forskrifter og lover:

3.2.1.2.2.1.5 Klinisk transfusjonshåndbok. Den norske legeforening (2017)

1.3.7 Blodforskriften - Forskrift om tapping, testing, prosessering, oppbevaring, distribusjon og utlevering av humant blod og blodkomponenter og behandling av helseopplysninger i blodgiverregistre

6.6.2.15.3 Veileder for transfusjonstjenesten i Norge utgave 7.3 2017

Blodskap bør være låst og skal være plassert i lokaler som ikke er tilgjengelig for uautoriserte personer.

Blodskapet skal ha elektronisk temperaturovervåking, som overvåkes av AIT.

Når en pasient får levert mer enn 1 pose blod om gangen fra AIT, skal den (de) enhetene som ikke transfunderes først, lagres i blodskapet og hentes derfra til transfusjon.

Kun på avdelinger som er døgnbemannet kan blod oppbevares over natt. Disse avdelingene må da ha døgnkontinuerlig vakttelefon. Avdelinger som ikke er døgnbemannet må sende eventuelle gjenværende blodposer i retur til AIT daglig.

En skal ikke bruke blodskap til oppbevaring av annet enn blodprodukter.

Viktig å sikre at nodene, som sender trådløse signaler til elektronisk temperaturovervåkingssystem ikke dekkes til/blokkeres.

Retur av blodposer til AIT

Dersom det ikke er aktuelt å transfundere blodet skal det returneres til AIT så snart som mulig, og innenfor returdato beskrevet på blodposens følgeseddel.

Dersom det er strømbrudd, skal blodet returneres til AIT så snart som mulig.

Dersom elektronisk temperaturovervåking er ute av drift eller viser feil temperatur skal blodproduktene returneres til AIT straks, AIT varsler om dette.

Avdelinger som ikke er døgnbemannet må sende eventuelle gjenværende blodposer i retur til AIT daglig.

Renhold av blodskap

Melding til AIT før planlagt renhold: Ved rengjøring av blodskap kan alarm i temperaturovervåkningen (Boomerang) forekomme. AIT kontaktes derfor før renhold utføres og det bes om at alarmen slås av en kort tidsperiode når renholdet utføres.

Blodskapet rengjøres månedlig utvendig og innvendig ved at det vaskes med fuktig fiberklut (bruk ev. mildt rengjøringsmiddel ved behov). Tørk til slutt over med vaskesprit.

Renholdet skal dokumenteres med skjema 1.2.12-15 Skjema for renhold av blodskap i klinikken.

Ved årsslutt skal utfylt skjema sendes til kontaktperson på AIT (se avtale), for arkivering.

Endringslogg prosedyre

Versjonsnr:	Versjonsmerknad
5.01	Forlenget gyldighet til 10.04.2025

Referanser

Interne referanser

1.2.12-01	Transfusjon
1.2.12-15	Skjema for renhold av blodskap i klinikken

Eksterne referanser

3.2.1.2.2.1.5 Klinisk transfusjonshåndbok. Den norske legeforening (2017)
6.6.2.15.3 Veileder for transfusjonstjenesten i Norge utgave 7.3 2017
1.3.7 Blodforskriften - Forskrift om tapping, testing, prosessering, oppbevaring, distribusjon og utlevering av humant blod og blodkomponenter og behandling av helseopplysninger i blodgiverregistre